Τιτίκα Νικηφοράκη

Η Τιτίκα Νικηφοράκη (Ηράκλειο, 1914 – Αθήνα, 19 Οκτωβρίου 2019) ήταν Ελληνίδα ηθοποιός του θεάτρου και του κινηματογράφου, δασκάλα δραματικής, μεταφράστρια και συγγραφέας.

 Βιογραφία 
Γεννήθηκε στο Ηράκλειο Κρήτης το 1914. Παντρεμένη αρχικά με το ζωγράφο Νίκο Νικολάου, ερχόταν σε συχνή επαφή με πολλούς δημιουργούς του πνεύματος όπως τους Τσαρούχη, Εγγονόπουλο, Μόραλη, Καπράλο (γλύπτη) απ’ τους οποίους επηρεάστηκε πολύ στη δουλειά της, όπως δήλωσε στη μοναδική της συνέντευξη. Η θεατρική της πορεία, στο ξεκίνημά της, δεν υπήρξε εύκολη, λόγω του ότι ο πατέρας της δεν συμφωνούσε με την προοπτική να γίνει ηθοποιός. Έτσι η Νικηφοράκη γράφτηκε στη Σχολή Καλών Τεχνών, αλλά στα κρυφά έφευγε και παρακολουθούσε θεατρικές σπουδές.   

Απόφοιτος με άριστα της  Δραματικής Σχολής  (σύγχρονη με την Ασπασία Παπαθανασίου, τη Μελίνα Μερκούρη,  τον Ανδρέα Φιλιππίδη κ.α.) του –τότε- Βασιλικού Θεάτρου με δάσκαλους το Ροντήρη και τον Βεάκη, εντάχθηκε άμεσα στο δυναμικό του. Πρώτη σκηνική παρουσία της υπήρξε η συμμετοχή της στο Χορό της παράστασης «Ηλέκτρα». Η πρώτη ερμηνεία της πραγματοποιήθηκε σε ηλικία 21 ετών, στο έργο «Πέερ Γκυντ» του Ερρίκου Ίψεν στο Εθνικό Θέατρο. Λίγα χρόνια μετά εντάχθηκε σε ανεξάρτητο θίασο μαζί με τις Βάσω Μανωλίδου και Μαίρη Αρώνη. Πρωταγωνίστησε, μεταξύ άλλων, στα έργα «Άνθρωποι και Ποντίκια» και «Όνειρο Θερινής Νύκτας» σε σκηνοθεσία του Καρόλου Κουν , που παίχθηκαν στο Εθνικό Θέατρο. Υπήρξε (σε δεύτερο γάμο) σύζυγος του θιασάρχη ηθοποιού Νίκου Χατζίσκου και συνθιασάρχης του στο υπαίθριο θέατρο «Κήπος» του Εθνικού Κήπου, όπου πραγματοποίησαν πρωτοποριακές εκδηλώσεις. Μαζί του δημιούργησε αρκετές ακόμη θεατρικές σκηνές  όπως η «Κάβα» και έπαιξαν ενδιαφέροντες  ρόλους. Από ανθρώπους της τέχνης θεωρείται μία από τις πιο αγαπημένες δασκάλες του θεάτρου.  

Έφυγε από τη ζωή, το βράδυ της 19ης Οκτωβρίου 2019, σε ηλικία 105 ετών.   

Θεατρικές Παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε η Νικηφοράκη, ως ηθοποιός. 

 χρονική περίοδος παράσταση ρόλος εταιρεία παραγωγής θέατρο σκηνοθέτης Ελληνική Θεατρική Περίοδος 1937/1938 Ο πρίγκηπας του Χόμπουργκ Κυρία Μπορκ Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1938/1939 Ο σταυρός και το σπαθί Μαρία Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1947/1948Ελληνική Θεατρική Περίοδος 1948/1949 Το τραγούδι της κούνιας – Ζητείται υπηρέτης Aδελφή Μαρία του Ιησού Εθνικό Θέατρο της Ελλάδας περιοδείαΔημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1950/1951 Όπως σας αρέσει Κέλια Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1951/1952 Ερωφίλη Ερωφίλη Εθνικό Θέατρο της Ελλάδας Παλάτι του Μεγάλου Μαγίστρου Αλέξης Σολομός Ελληνική Θεατρική Περίοδος 1952/1953 Το μυστικό της κοντέσσας Βαλέραινας Κοντέσσα Τασία Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1953/1954 Ο κατά φαντασίαν ασθενής Μπελίνα Εθνικό Θέατρο της Ελλάδας Κτήριο ΤσίλερΔημοτικό Θέατρο Πειραιά Αλέξης Σολομός Ελληνική Θεατρική Περίοδος 1954/1955 Άμλετ Γερτρούδη Θέατρο Εθνικού Κήπου Θέατρο Εθνικού Κήπου Νίκος Χατζίσκος Ελληνική Θεατρική Περίοδος 1958/1959 Αρραβωνιάσματα Τζεβή Θίασος Νίκου Χατζίσκου Υπαίθριον Θέατρον Νίκου Χατζίσκου Νίκος Χατζίσκος Ελληνική Θεατρική Περίοδος 1960/1961 Ο ματωμένος γάμος Μάνα του Γαμπρού Θίασος Νίκου Χατζίσκου Υπαίθριον Θέατρον Νίκου Χατζίσκου Νίκος Χατζίσκος Ελληνική Θεατρική Περίοδος 1975/1976 Το λιοντάρι του χειμώνα Ελεονώρα της Ακουιτανίας Θίασος Ρεπερτορίου Θέατρο Κάβα Νίκος Χατζίσκος Ελληνική Θεατρική Περίοδος 1987/1988 Πάρτυ γενεθλίων Μεγκ Ομάδα Θέαμα Θέατρο Κάβα Γιάννης Κακλέας Ελληνική Θεατρική Περίοδος 1998/1999 Ανθή Γιαγιά Θεατρικές Επιχειρήσεις Λεμπέση Θέατρο Λαμπέτη Ανδρέας Βουτσινάς

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

Κατηγορία:Ελληνίδες ηθοποιοί θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Αιωνόβιοι
Κατηγορία:Έλληνες αιωνόβιοι